Բուրանո

Բուրանո (), Վենետիկի կղզային թաղամաս, որը գտնվում է քաղաքի կենտրոնից 7 կմ հեռավորության վրա՝ Տորչելլոյի հարևանությամբ։ Բնակչությունը՝ 2 736 (2012)։ Հայտնի է իր վառ գունավորված տներով։

Պատմություն 
16-րդ դարից մասնագիտացած է ժանյակավոր գործվածքով հագուստի արտադրության ոլորտում։ Ժանյակների արտադրության տեխնոլոգիան, ենթադրվում է, արտահանվել է վենետիկցիների կողմից Արևելյան Միջերկրականից։ Ծնունդով Բուրանոյից էր հայտնի կոմպոզիտոր Բալդասարե Գալուպպին։

Մինչ 1923 թվականը Բուրանոն, ինչպես և Մուրանոն, համարվում էր Վենետիկ առանձին քաղաք։

Տեսարժան վայրեր 

Ի լրումն գույնզգույն շենքերի՝ զբոսաշրջիկներին ներգրավում է նաև Բուրանոյի ժանյակների թանգարանը և Սան Մարտինո եկեղեցին՝ 52 մետրանոց զանգակատնով։

Վարչական բաժանում

Անձինք, որոնք կապվա են Բուրանոյի հետ 
 Բալդասարե Գալուպի (1706-1785), երգեհոնահար, երգահան։
 Ալֆրեդո դի Կոկո (1885-1917), Առաջին համաշխարհային պատերազմի հերոս (պարգևատրված է «Զինվորական փառքի համար» ոսկե շքանշանով), ծնունդով Աբրուցոյից է, սակայն ամուսանցել է Բուրանոյում բնակվող ուսուցչուհի Ինես Վիոյի հետ։
 Ումբերտո Մոյիոլի (1886-1919), նկարիչ։
 Ռեմիջո Բարբարո (1911-2005), քանդակագործ։
 Դինա Բելոտի (1912-2003), նկարչուհի։
 Պինո Դոնաջո (1941), երգահան։
 Միկի Դեի Ռոսի (1949), երաժիշտ։
 Մուրիցիո Մեմո (1950), նախկին ֆուտբոլիստ և ֆուտբոլային մարզիչ;
 Անդրեա Սենո (1966),նախկին ֆուտբոլիստ։
 Ստեֆանո Պոլեզել (1974), նախկին ֆուտբոլիստ։

Կապ 

Բուրանոն կապված է Վենետիկի հետ (Մուրանո կղզու միջոցով) պարբերական ընթացք ունեցող նավերի շնորհիվ. դրանք նաև կապում են Տորչելոյին և Տրեպորտիին։

Գրականություն 
 Giulio Lorenzetti, Venezia e il suo estuario

Իտալիայի կղզիներ
Վենետիկ
Վենետիկի տեսարժան վայրեր